地名: 龍川 (平安道, 都護府)
年: 1621.0

○辛酉八月初二日辛未(贊劃使狀啓: "龍川府使馳報據, 奴兵出來之說, 似非的實"事。 義州府尹狀啓: "募送唐人
                張成儀探聽"事。)
            

○遣滿浦僉使鄭忠信, 通和虜營。 自深河喪師之後, 朝廷日憂東搶, 而不能爲自强之計。 唯以目前緩師爲急, 使忠信于
                虜
              營, 而又恐毛將之知, 使之潛爲往來。 忠信卽上疏曰:伏以
              建奴逆天, 至僭年號, 日爲封豕, 荐食上國。 又欲東吠, 狺然未已。 顧我兵力單弱, 不能自强, 而又不爲羈縻之計, 則出於無策, 聖慮所在, 亦出於此。 今者不知臣無狀, 以臣爲虜庭之使, 廊廟之策, 非使臣之所知。 然亦豈無區區之淺慮乎? (天下之事, 言則一致, 而疑信不同者存焉。 宋富民之築墻, 是也。 今)
              毛文龍壓駐吾境, 今臣之行, 旣非刺客姦人, 理難匿迹。 全遼之地, 豈無一二思漢者, 走漏消息, 以及於人也? 若文龍輩變幻其說, 流惑於天朝, 曾母之杼, 不待三至而投也。 伏願聖明, 亟將送臣偵探之意, 敷奏天庭, 又言於毛文龍, 使他日得免天下頰舌, (則豈但使臣之幸? 實國家之幸也。 臣竊見有旨於贊臣事意, 則曰: "唐將若知此事, 不無漏洩軍機之患, 十分潛形以送",) 若不言於毛文龍, 而潛形以送, 則臣雖萬被誅戮, 終不敢受命。 朝廷從其言, 遂以其意, 告毛將, 毛亦以爲: "送人偵探, 不妨", 忠信遂與胡差小弄貴等, 起程行十餘日, 到虜營。 老酋
              適往湯泉館, 忠信於南城外。 翌日胡將彦加里, 自湯泉來, 酋之貴幸臣也。 大設宴具, 請忠信赴席, 酋壻兀古大、胡將所豆里･李永芳･修佟養性･彦加里等在坐矣。 彦胡先(言曰: "吾酋在湯泉, 使我先慰差官遠路辛苦", 仍)問曰: "所來何幹?" 忠信以朝廷指授之意, 次第言之。 彦胡曰: "各守封疆, 毋相侵虐, 用何道而可堅乎?" 忠信曰: "以信則可堅。" 曰: "何謂信也?" 曰: "一言出口, 世守勿失, 此爲信也。" 彦胡曰: "以和隣往來者, 歲已三易, 而尙未結局
              耇。 久聞差官之名, 謂將一言卽決, 今復唯唯, 甚非吾所望者也。" 
                忠信曰: "所謂結局者, 何也?" 答以要盟之意。 忠信曰: "信若由中, 何必爲盟? 且受命以來, 旣不聞修盟之敎, 非使人之所敢擅也。" 彦胡曰: "若與我爲交, 則將若南朝何?" 忠信曰: "旣已臣事天朝, 則是猶子之事父也。 雖不幸以至於南奔西幸, 奔問官守, 終不可已也。 事君以義, 交隣以信, 其義則一也。" (言及天朝事,) 顧見李永芳, 滿面羞慙, (若無所容)。 留四日, 老酋還自湯泉。 送姜、金兩帥于館次曰: "同朝之人, 適會此地, 豈無願見之意? 今日須從容對話", 又送宴具以慰之。 後日, 酋使人問曰: "朝鮮卽大國, 辱遣差官遠問, 且有所贈厚禮, 不敢當。 吾亦欲送差人, 偕至京城, 以謝朝廷, 差官能帶去否?" 忠信曰: "我國東交日本, 西接此地, 近來絶未見隣使入境。 此新創之事也, 何敢擅許?" 同歸
              彦胡及所豆里、
                乶之下
              
              大海等, 率兩帥來見, 大海傳酋意曰: "貴國旣已遣官相問, 則我亦當遣官相謝。 我欲修禮, 差官一何牢拒? 旣與之相交, 則通差、通貨, 是無內外之意, 而今則有若閉門請客(者然), 相交之義, 可言以信乎? 且我旣累修書問, 而一不答之此。 此不過欲書建州衛馬法, 則恐見怪; 欲書後金
              國汗, 則以爲辱, 故以遊辭玩我, 何其視人如嬰兒乎? 與我交時, 利在我乎? 利在貴國乎?" 忠信曰: "彼此利害, 固不可豫期, 我國自壬辰以後, 積苦兵間, 且不欲重困兩國生靈, 欲各守封疆, 世世無失。 文書之不答, 實出於重其事之意, 乃以游辭玩我爲言, 無乃太逼乎? 通差一節, 言甚有理, 但以我國近來所無之事, 故不敢擅許。 (若平心察之, 則我言亦不惡也。)" 彦胡曰: "今則貴國無漢人乎?" 忠信曰: "毛(遊擊)
                  〔游擊〕
                
              領水兵, 來泊龍川港口矣。" 彦胡曰: "彼若徵兵, 貴國豈不相助?" 忠信曰: "若將助之, 前日鎭江之役, 豈無一箇我人?" 彦胡曰: "兩帥在我, 亦已久矣。 蒙將宰、賽, 亦同年被拘, 前月以牛羊萬頭贖歸, 以此論之, 則兩帥價亦高矣。 若欲刷還, 則先須置直可也。" 忠信曰: "此行本非刷兩帥者, 怒則執之, 好則釋之, 此其常事, 何必向我道也?" 又數日, 老酋遣彦加里、大海來言曰: "差官之留我館, 亦有日矣, 而旣不許通差, 則不敢獨受貴國厚禮。 是以終不果見。 自外以還, 亦極未安。 願歸稟朝廷, 如蒙准許通差, 則便可再來, 以結此局, 如以爲難, 則不須强請。 且差官, 必欲由滿浦路以回者, 何意耶?" 忠信曰: "別無他意。 我以滿浦之官, 承命以來, 則亦當從滿浦而復命。" 兩胡曰: "不然。 以毛(遊擊)
                  〔游擊〕
                
              在龍川之故, 不欲開灣路之意耳。 交則交, 不交則已, (當明白爲之,) 何必暗裏行走? 旣已分付鎭江路, 使之接應, 明日須從此路而還", 遂許之。 彦胡曰: "前日玉江之事, 我非擅越, 實貴國招之也。 吾雖不言, 貴國亦非必詳知。 兵之去來, 不敢害一草一木, 豈非相好之意耶?" 又曰: "若的知剃頭輩所在, 則江凍後渡兵收來, 將若之何?" 所謂剃頭者, 指假㺚之來投者也。 忠信曰: "雖聞所在, 只當以書相問, 待我回報而進退之。 若率意擅越, 則烏在乎交隣之意也? 渡兵之時, 我守邊之卒, 亦不知意向所在, 必將以干戈從事, 兩國之釁, 豈不由此而生乎?" 彦胡曰: "非敢謂眞有是事, 直道吾心耳。 且毛(遊擊)
                  〔游擊〕
                
              所泊處, 去龍川幾許那? 海亦凍合否?" 忠信曰: "去海口二程餘, 海水本不凍合耳。" 翌日將發程, 兩胡又來館次, 出小帖示之。 卽鎭江僞(遊擊)
                〔游擊〕
              
              朱繼文之報於李永芳者也。 其中云: "前月十九日夜, 不知何處兵, 自江東過來, 到長寬下家屯, 槍六口人, 從夜裏回去。" 大海曰: "江東是誰之地?" 忠信曰: "然則以此爲我兵乎? 爲毛兵乎?" 曰: "旣自江東來, 則不過二家兵耳?" 忠信曰: "眞是江東兵多數過來, 則許多屯裏, 豈但搶去六口而已? 況下家屯去江上六十餘里, 則去來一百二十里也, 百餘里之地, 豈可一夜回還? 此不過六口思漢者, 偸乘船隻, 順江而下, 以爲入島計, 本堡之官, 欲免喪失之責, 托此爲言耳。" 大海又出一小帖, 乃是票下守備趙成功者, 送稟於毛(遊擊)
                  〔游擊〕
                
              之書也。 其書曰: "速回大兵, 潛伏朝鮮, 密謀共事, 以復遼陽", 鋪張文字, 語甚慷慨。 彦胡曰: "旣請毛公在境, 又請大兵潛伏, 將欲圖我, 而托言交隣, 來覘虛實, 豈意此等文字, 爲我邏卒所獲也?" 忠信曰: "此非我國與毛將相通之書也。 看其文字, 多有往來遼陽之迹, 所謂趙成功者, 不知何許人也。 想是剃頭者, 尙有思漢之心, 獻計於毛將, 而亦以爲他日地耳, 何與於我事? 且以天朝之事言之, 大兵滿地, 猶且退舍, 豈可濟師於大海風濤之中, 潛伏我國, 以圖遼城之復耶? 此不滿小兒之見, 何其易生疑惑也?" 兩胡
              (皆有解惑之色), 答曰: "差官之言, 亦是有理。 書中旣不的言朝鮮兵, 則何可强以爲朝鮮事也? 
                趙成功之事, 吾汗所料, 暗與差官相合, 可笑。 大槪毛將在境上, 故遇事不能無疑。 幸知此言, 歸告朝廷。" (是日不得發, 明日)
              老酋招通事朴景龍問之曰: "聞爾國多造宮闕云, 然乎?" 答曰: "倭亂以來, 未遑土木, 自前年始役, 想今已畢矣。" 又問曰: "大島中, 又爲築城、造闕云, 然乎?" 答曰: "去京城三日程, 有江華府, 四面環海, 其地甚廣。 壬辰之變, 京城避亂之士, 多歸焉。 修築城池云者, 是矣。" 又曰: "今來差官職品, 比南朝則何等官? 且何如人也? 是國差乎? 抑或中間來者耶?" 答曰: "中朝游擊之比也。 此人早朝中國, 又遊日本及忽溫, 極多所見者也, 旣是官高之人, 若非朝廷所差, 則孰能使之?" 又明日, 彦、大兩胡出來館次, 又出一文書, 卽本國陳慰咨文, 得之於海上者也。 忠信卽下床而跪, 兩胡亦下床。 大海一一指示, 拈出緊語而問曰: "有何讎怨, 而措語若此之甚也?" 忠信曰: "此皆詞臣之所撰也。 旣云陳慰之文, 則文字自然如此耳。 書中多言邊事及本國孤危之情, 此不過難於發兵之張本也。 二百年臣事之國, 一朝遭變, 以至於喪亡疆場, 則陳慰之擧, 安得以無之? 至如不共戴天云者, 此常用於君父之讎之言也。 賊字則天朝每用此字, 此則詞臣承天朝文字而書之者也。 假使天朝遭我國之患, 而此處以書陳慰, 則措語亦復如此耳, 何可以此深咎也?" 彦胡曰: "我等亦想這樣事情, 然措語亦太過耳, 旣往不必更言。 前頭若以誠相交, 則甚幸。" 忠信願取咨文以還, 卽許之。 仍問曰: "差官此來幾時復來乎? 若許通差, 兩國之幸。尙何言哉? 勿以汗之不見爲憾也", 以白金十兩、狐皮二令贈之, 所帶員役, 各給銀一兩, 以爲路資。 臨發, 又送白馬一匹曰: "聞差官所乘之馬, 到此斃損, 故以劣騎代步, 幸可騎去。 前日小弄貴之去, 亦有馬斃之患, 貴國特給駿馬一匹厚意, 至今不忘也。" 忠信遂由鎭江
              路
              而還。 ○是行, 忠信往返月餘, 行二千餘里。 深入虜穴, 詳探
              虜中事情, 無不詳探, 蓋老酋有子二十餘人, 而將兵者六人。 長早亡, 次
              貴盈哥, 次洪太主, 次亡可退, 次湯古台, 次加文乃, 次阿之巨也。 貴盈哥, 特尋常一庸夫, 洪太主雖英勇超人, 內多猜忌, 恃其父之偏愛, 潛懷弑兄之計。 其他四子, 無足稱者, 摠之非老酋之比也。 有阿斗者, 酋之從弟也, 勇而多智, 超出諸將之右, 前後戰勝, 皆其功也。 酋嘗密問曰: "諸子中, 誰可以代我者?" 阿斗曰: "知子莫如父, 誰敢有言?" 酋曰: "第言之。" 阿斗曰: "智勇俱全, 人皆稱道者, 可。" 酋曰: "吾知汝意之所在也", 蓋指洪太主也。 貴盈哥聞此, 深銜之, 後阿斗密謂貴盈哥曰: "洪太主與亡可退、阿之巨將欲圖汝。 事機在迫, 須備之。" 貴盈哥見其父而泣, 酋怪問之, 答以阿斗之言酋, 卽招三子問之曰, 自言無此。 語甚詳悉, 酋責問阿斗以爲交構兩間, 鎖杻而囚之密室, 籍沒家貲, 酋之弃阿斗, 是自壞其長城也。 其兵有八部, 二十五哨爲一部, 四百人爲一哨。 一哨之中, 別抄百、長甲百、短甲百、兩重甲百。 別抄者, 着水銀甲, 萬軍之中, 表表易認, 行則在後, 陣則居內, 專用於決勝。 兩重甲, 用於攻城、塡壕。 一部兵凡一萬二千人, 八部大約九萬六千騎也。 老酋自領二部, 一部阿斗嘗將之, 黃旗無劃; 一部大舍將之, 黃旗畫黃龍。 貴盈哥領二部, 一部甫乙之舍將之, 赤旗無劃; 一部湯古台將之, 赤旗畫靑龍。 洪太主領一部, 洞口魚夫將之, 白旗無畫; 亡可退領一部, 毛漢那里將之, 靑旗無畫。 酋姪阿民太主領一部, 其弟者送哈將之, 靑旗畫黑龍; 酋孫斗斗阿古領一部, 羊古有將之, 白旗畫黃龍。 統司、哨隊, 亦各有旗, 而有大小之分, 軍卒則盔上, 有小旗以爲認。 每部各有黃甲二統、靑甲二統、紅甲二統、白甲二統, 臨戰則每隊有押隊一人佩朱箭, 如有喧呼亂次, 獨進獨退者, 卽以朱箭射之。 戰畢査驗, 背有朱痕者, 不問輕重而斬之。 戰勝則收拾財畜, 遍分諸部, 功多者倍一分。 

○辛酉九月十五日癸丑王(御仁政殿), 接見陶軍門差官張守備
              翹、張哨官
              汝德。 (茶禮訖, 王曰: "皇帝萬福。" 差官曰: "自泊貴境, 多蒙款接, 請行謝拜。" 王曰: "不敢不敢, 撫院大人起居如何?" 差官曰: "平安矣。" 王曰: "大人遠涉風波, 勞苦必多, 登陸之後, 館舍荒涼, 沿路支待, 必致齟齬, 不勝未安。" 差官曰: "猥承慰問, 厚意多拜。 沿路失馬等事, 接伴陪臣及地方官, 盡心爲之, 此皆殿下賜也。 但欲於中路留得數日, 而秋風已高, 急於歸報, 行色甚忙, 未得承命, 未安未安。" 王曰: "奴酋猖獗, 全全已陷, 三义以東, 盡爲犬羊之窟, 道路梗塞, 天朝消息, 邈不聞知, 小邦君臣, 常懷痛惋。 未知水路軍兵, 缷泊何時; 諸路大兵, 幾許齊集; 征勦之期, 定在何, 時日夜企待。" 差官曰: "大軍師期, 當在明春, 諸路軍兵, 每省發一萬, 十三省當發十三萬兵。 而道路遠近不一, 當於歲前齊到。 水兵山東亦發二萬, 五參將新授, 寬奠副摠兵梁監軍, 當與之偕來, 而監軍十月內出來。 俺來時牌文已到矣。 兵部尙書許爺來駐三义, 親爲總督云。" 王曰: "熊經略亦已出來耶?" 差官曰: "熊爺已爲來屯廣寧矣。" 王曰: "撫院大人, 咨會事意, 甚合機宜。 遼左勝敗, 實係小邦存亡, 豈不欲竭力奉行? 第小邦兵力, 本來削弱, 沙河之戰, 精銳盡沒。 沿江派守軍兵, 自守不贍。 然天兵東西齊集, 進迫遼陽, 則收拾餘燼, 迭爲聲援, 何敢少忽?" 差官曰: "撫院當初移咨時, 已與王紹勳相議爲之, 貴國事情, 撫院亦豈不知? 水兵十月當出來, 其間未凍之前, 若申飭防守, 以助聲勢, 則幸矣。 但撫院大人, 急於收復, 俺等以此當速歸報。 咨文須速撰完以給。" 王曰: "賊勢方熾, 萬一輕犯左次, 則虧損皇威, 所關非細, 晝夜憂慮。 願大人歸告撫院, 相機善處。 回咨已爲撰完, 安敢少遲?" 差官曰: "十三省軍兵, 當於歲前齊到, 師期必在明春, 其前豈有輕動之理? 只願貴國合氷之前, 十分嚴守, 以待水兵出來, 則可成犄角之勢矣。" 王曰: "小邦陪臣等, 旣蒙撫院大人護恤, 將達帝京, 誠爲感激。 上年進香陳慰陪臣, 亦未回還, 前後陪臣出來時, 撫院大人更加憐恤, 擇給完固船隻, 使之無事涉海, 則大人終始之惠, 小邦君臣, 豈不銘感? 願以此告歸撫院大人, 十分宣力幸甚。" 差官曰: "陪臣前往帝都時, 撫院別遣差人護送, 差人已還矣。 陪臣所乘船隻, 多有破毁之處, 撫院卽使修葺, 陪臣回還時, 亦當覓給完固船隻, 以護涉海。 何待殿下勤敎而後爲之耶?" 王曰: "多謝多謝。 聞前往陪臣等, 特蒙皇上厚賜云, 然耶?" 差官曰: "兩詔使宣力, 各賜銀一萬兩, 寵遇非常云矣。" 且曰: "俺在龍川時, 節制使處送銀貿糧, 則前後屢以米石優送。 此時邊上軍食最關, 而如是虛費, 未安未安。" 王曰: "此地方官待大人常事, 何謝之有? 陪臣等濫蒙天寵, 至於此極云, 感激皇恩, 難以盡謝。" 差官曰: "叨陪國王盛席, 旣醉且飽。" 告辭。 王曰: "天日尙早, 請得從容。" 王曰: "越海行李, 愼護爲之, 咨文或有浮沈之患, 須善爲齎去。" 差官曰: "多感厚意, 不知所言。" 王曰: "楊經略、李摠兵今在何處, 朱、梁兩使今爲何官?" 差官曰: "楊、李旣已回家, 朱、梁亦補外官, 俺七日來到軍門, 不得詳知。" 王曰: "不腆土物, 聊以表情。" 差官曰: "屢承厚禮, 却之不恭, 不知所措。" 王曰: "非此無以贐行, 願領受。" 差官曰: "勉領。" 八爵而罷。)
            

○傳曰: "今見西報, 奴兵大敗, 熊經畧已入遼城(云), 而
                毛將不日過江西向云, 唐人自前虛誕之言非一, 何可輕信乎? 若不詳探, 率易西歸, 則必有意外之患, 更加善措堅防, 使必動聽。 凡廣寧消息, 一一探聽, 連續馳啓事下諭(于義州府尹、龍川府使、接伴官等處)。"

○辛酉十二月十八日乙酉(贊劃使)
                〔贊劃使〕
              狀啓: "十五日, 奴賊數千騎, 由義州暗渡, 猝襲毛摠兵
              于龍川
              , 義州之人, 未及報知。 賊兵如颷至風過, 奄入龍川
              
              至林畔
              , 文龍脫冠服, 混兵士僅免, (府使李尙吉, 時在衙軒, 不知所出走, 入僕從中, 以亂之)。 接伴官李馨遠, 踰墻跳竄。 賊亂斫文龍手下, 漢人皆延頸待戮。 轉掠龍川, (軍及作食俄而旋軍時, 賊自義州深入至宣川, 回轉龍川, 以還一日所過, 幾二百餘里云)。 府使李尙吉, 時在衙軒, 不知所出, 走入僕隷中, 以亂之賊, 求之不得。 開倉作食, 俄而回軍。 時賊自義州, 深入至嘉山, 回轉龍川以還, 一日所過, 幾二百餘里云。